
Veileder	for	oversendelse	av	saker	om	uregelmessigheter	ved eksamen til Nemnda for studentsaker




[bookmark: Innledning]Innledning
Denne veilederen er utarbeidet av sekretariatet for Nemnda for studentsaker. Formålet med veilederen er å sikre at saker om uregelmessigheter ved eksamen som oversendes nemnda er komplette og ryddig fremstilt, slik at nemnda sitt arbeid er så effektiv som mulig og studentene kan få svar så fort som mulig.
[bookmark: Oversendelsesbrev_til_Nemnda_for_student]Oversendelsesbrev til Nemnda for studentsaker
Ved oversending av saker skal det utarbeides og sendes et oversendelsesbrev til Nemnda for studentsaker, i tråd med den vedlagte malen for dette.
Sekretariatet vil etter en gjennomgang av de oversendte dokumentene avgjøre om saken avsluttes uten reaksjon, eller om saken skal sendes til nemnd. Sekretariatet vil i disse sakene sende forhåndsvarsel og saksdokumentene til studenten. Dette betyr at oversendelsesbrevet i disiplinærsaker bare skal oversendes Nemnda for studentsaker, og ikke direkte til studenten. 
[bookmark: Saksdokumenter_tilknyttet_saken]Saksdokumenter tilknyttet saken
Oversendingen må inneholde alle dokumentene som tilhører saken, der dato på hvert dokument går fram, navn på den som har utformet dokumentet må også fremgå tydelig. Sensorrapport, Ouriginalrapport, eksamensoppgave, studentens besvarelse og andre relevante dokumenter må være vedlagt oversendelsesbrevet.
Vedlagt følger en liste over saksdokument som normalt skal følge med i spesifikke saker. Merk at listene ikke er uttømmende, og at en ved oversending må vurdere konkret om det er ytterligere saksdokumenter som skal følge med.
[bookmark: Oversending_av_disiplinærsaker_til_Nemnd]Oversending av disiplinærsaker til Nemnda for studentsaker
Ved oversendingen skal saken ordnes slik at oversendelsesbrevet ligger først som hoveddokument, så skal alle dokumentene som hører til saken følge i kronologisk rekkefølge (sortert etter datoer, fra eldst til yngst dato). Før oversending ber vi også om at det kontrolleres at alle relevante saksdokumenter er kommet med som vedlegg, at alle dokumenter er godt leselige, og at ingen dokumenter er lagt ved dobbelt.

Postboks 6050 Langnes, NO-9037 Tromsø / + 47 77 64 40 00 / postmottak@uit.no / uit.no

	Saker knyttet til fusk, plagiat:

· Sensorrapport
· Ouriginalrapport 
· Studentens besvarelse med markeringer
· Kilder med markeringer
· Oversendingsbrev til Nemnda for studentsaker

	Saker knyttet til fusk, ulovlig hjelpemiddel:

· Rapport fra eksamensvakter/studieadm.
· Ved ulovlige innarbeidinger: Kopi som viser innarbeidingene
· Vurdering gjort av fakultet/studieadm.
· Oversendingsbrev Nemnda for studentsaker.
	Saker knyttet til fusk, ulovlig samarbeid:

· Rapport fra eksamensvakter/studieadm.
· Ved like svar: Ouriginalrapport og besvarelse med markeringer
· Vurdering gjort av fakultet/studieadm.
· Oversendingsbrev til Nemnda for studentsaker

Oversendelsesbrev	til	Nemnda	for	studentsaker	–	Mistanke	om uregelmessigheter ved eksamen i (emnekode) (emnenavn)




[bookmark: Bakgrunn]Bakgrunn
Gi en kort fremstilling av de faktiske sidene av saken (faktum) og fakultetets/instituttets/enhetens saksbehandling.
(Studentens navn) (studentnr. 000000) startet ved (studieprogram) høsten/våren 20xx. Fakultet/Institutt/Enhet mistenker uregelmessigheter ved eksamen i emnet (emnekode) (emnenavn). Eksamen ble gjennomført (dato), og var en hjemmeeksamen/skoleeksamen. Eksamen varte i (x) (dager/timer), og hadde innleveringsfrist (dato), (klokkeslett).
[bookmark: Grunnlag_for_mistanke]Grunnlag for mistanke
Gi en kort oppsummering av sensorrapporten. Hva er hovedpunktene i sensorrapporten. Hva gjør at sensorene mistenker at det foreligger fusk ved eksamen?
[bookmark: Vurdering]Vurdering
Gi en kortfattet begrunnelse for hvorfor fakultetet/instituttet/enheten sender saken til Nemnda for studentsaker. Hvordan stiller fakultetet/instituttet/enheten seg til mistanken. Hvorfor sendes saken videre fra fakultetet/instituttet/enheten?








	Leder stilling –
navn@uit.no telefonnummer
	Navn stilling –
navn@uit.no telefonnummer

